laion/Wikipedia-Exotic huggingface dataset:
בת'סדה

בת'סדה (באנגלית: Bethesda, על פי השם העברי-ארמי בית חסדא) היא קהילה שאינה תאגיד עירוני ויישוב לצורכי מפקדים (CDP), השוכן בדרום מחוז מונטגומרי שבמדינת מרילנד, ארצות הברית. הקהילה נמצאת צפון-מערבית לבירת ארצות הברית, וושינגטון די. סי.. הקהילה נקראת על שמה של הכנסייה המקומית שלה, "בית ישיבות בת'סדה" (אנ'), אשר שמה הוא עיוות של השם "בית חסדא", שם נוסף של בריכות הצאן שבירושלים. הקמפוס הראשי של המכונים הלאומיים לבריאות והמרכז הרפואי הצבאי הלאומי וולטר ריד שוכנים בבת'סדה, כמו גם מטות של מוסדות ממשלה ותאגידים אחרים בהם לוקהיד מרטין. ב-2014 דורגה בת'סדה על פי פורבס במקום הראשון בארצות הברית מבחינת השכלת תושביה ובדירוג ההכנסה הממוצעת למשפחה על פי מגזין טיים. כקהילה בלתי מאוגדת, אין לבת'סדה גבולות רשמיים. מפקד האוכלוסין של ארצות הברית מגדירה מקום לצורכי למפקד בשם "בת'סדה". הסקר הגאולוגי של ארצות הברית הגדיר את בת'סדה כ"אזור" ולא כהתיישבות עירונית, שונה במקצת מהגדרת מפקד האוכלוסין. על פי הערכות שפורסמו על ידי מפקד האוכלוסין ב-2020, הקהילה מנתה בשנה זו אוכלוסייה בת 68,056 תושבים. מדיה וקבצים בנושא בת'סדה בוויקישיתוף דהיינו לא כפופה לשום שלטון מקומי סוזן אדמס, הערים המשכילות ביותר בארצות הברית, באתר פורבס, 30 ביולי 2014 (באנגלית) Top Earning Towns, באתר מגזין טיים, 19 בספטמבר 2014 (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
רייבן רוג'רס

רייבן רוג'רס (באנגלית: Raevyn Rogers; נולדה ב-7 בספטמבר 1996) היא אתלטית אמריקאית, סגנית אלופת העולם בריצת 800 מטר (דוחה 2019). בתקופת לימודיה בתיכון זכתה באליפות ארצות הברית לנוער בריצת 800 מטר. היא השתתפה באליפות העולם באתלטיקה לנוער שהתקיימה בדונצק ב-2013 וזכתה במדליית ארד בריצת 800 מטר ובמדליית זהב עם נבחרת השליחות במרוץ שוודי. בשנים 2015–2017 למדה והתאמנה באוניברסיטת אורגון. רוג'רס זכתה שלוש פעמים באליפות המכללות בריצת 800 מטר באצטדיון (2015, 2016, 2017) ופעם אחת באליפות באולם (2016). כמו כן זכתה ב-2017 עם נבחרת השליחות בריצת 4X400 מטר. על הישגיה במכללות זכתה בגביע באוורמן ב-2017. באוגוסט 2017 חתמה על חוזה מקצועני בחברת נייק. בפברואר 2018 הייתה שותפה לשבירת שיא העולם בריצת 800X4 מטר באולם בתוצאה של 8:05.89 דקות. באליפות ארצות הברית באולם ב-2018 סיימה במקום השני לאחר אג'יי וילסון. באליפות העולם באתלטיקה באולם 2018 סיימה במקום החמישי בתוצאה של 2:01.44 דקות. היא הייתה שותפה לזכיית ארצות הברית במדליית זהב בריצת שליחות 4X400 מטר, כשהשתתפה במקצה המוקדמות. באליפות העולם באתלטיקה 2019 זכתה במדליית כסף בתוצאה של 1:58.18 שניות. באולימפיאדת טוקיו זכתה במדליית ארד בשיא אישי של 1:56.81 דקות. באליפות העולם באתלטיקה 2022 סיימה שישית בתוצאה של 1:58.26 דקות. מדיה וקבצים בנושא רייבן רוג'רס בוויקישיתוף רייבן רוג'רס, ברשת החברתית אקס (טוויטר) רייבן רוג'רס, ברשת החברתית אינסטגרם רייבן רוג'רס, באתר olympedia.org רייבן רוג'רס, באתר התאחדות האתלטיקה הבין-לאומית רייבן רוג'רס, באתר ליגת היהלום רייבן רוג'רס באתר אוניברסיטת אורגון רייבן רוג'רס באתר גביע באוורמן Oregon's Raevyn Rogers Signs Pro Contract With Nike, ‏flotrack.org, ‏24 באוגוסט 2017
ויקיפדיה הדנית

ויקיפדיה הדנית (בדנית: Dansk Wikipedia) היא הגרסה בשפה הדנית של אנציקלופדיית האינטרנט החופשית ויקיפדיה. היא הושקה ב-1 בפברואר 2002, ונכון ל-22 בספטמבר 2024 ישנם בה 302,209 ערכים ו-730 משתמשים פעילים. 1 בפברואר 2002 - ויקיפדיה הדנית החלה לפעול. 2 בפברואר 2003 - נכתבו כ-1,000 ערכים. יוני 2003 - נכתבו כ-10,000 ערכים. 30 בספטמבר 2006 - נכתבו כ-50,000 ערכים. 29 בדצמבר 2008 - נכתבו כ-100,000 ערכים, הוויקיפדיה ה-24 בגודלה. 26 במאי 2011 - נכתבו כ-150,000 כערכים, הוויקיפדיה ה-25 בגודלה. 11 ביוני 2015 - נכתבו כ-200,000 ערכים, הוויקיפדיה ה-36 בגודלה. אתר האינטרנט הרשמי של ויקיפדיה הדנית (בדנית) ויקיפדיה הדנית, ברשת החברתית פייסבוק All Wikipedias ordered by number of articles. סטטיסטיקות של ויקיפדיה הדנית
נמל התעופה בלאגובשצ'נסק

נמל התעופה בלאגובשצ'נסק איגנאטייבו (ברוסית: Аэропорт Игнатьево) הוא נמל תעופה השוכן כ-20 ק"מ צפונית מערבית לעיר בלאגובשצ'נסק שבמחוז אמור ברוסיה. באזור האזרחי של נמל התעופה ישנו מקום לכ-44 כלי טיס. באזור הצפון מערבי של הנמל ישנו בסיס צבאי המשמש את חיל האוויר הרוסי. בניית נמל התעופה החלה ב-1959 בקרבת הכפר איגנאטייבו שעל שמו נקרא הנמל. בית הנתיבות הראשון היה בנוי מעץ ועמד בערך במיקום של בית הנתיבות הנוכחי. ב-1988 הוחל בבניית בית נתיבות חדש. הפעילות צומצמה בעקבות התפרקות ברית המועצות והמשבר הכלכלי ששרר ברוסיה לאורך שנות ה-90. ביולי 1997 חתם המושל של מחוז אמור על צו לפיו תוקם חברת "נמל התעופה איגנאטייבו" בבעלות מלאה של הממשל המחוזי, וזאת על מנת לייעל את פעילויות הפיתוח בנמל. בעשור הראשון של שנות ה-2000 החלו בעבודות לשדרוג הנמל ושיפור השירות. ב-2007 חודשו העבודות על הטרמינל החדש שבנייתו החלה ב-1988 והוא נחנך בדצמבר 2010. כיום השדה משמש לטיסות פנים בלבד. נכון ל-2020, יש 8 טיסות פנים מהשדה. הטיסה הארוכה ביותר מהשדה היא טיסה של 5,602 ק"מ לנמל התעופה דומודדובו שבמוסקבה. טיסה ישירה זו אורכת כשמונה שעות ומופעלת על ידי חברת התעופה S7 איירליינס. מדיה וקבצים בנושא נמל התעופה בלאגובשצ'נסק בוויקישיתוף אתר האינטרנט הרשמי של נמל התעופה בלאגובשצ'נסק Direct flights from Blagoveshchensk (BQS), FlightConnections ערך זה הוא קצרמר בנושא שדות תעופה ובנושא רוסיה. אתם מוזמנים לתרום לוויקיפדיה ולהרחיב אותו.
Devoción

Devoción (באנגלית: Devotion; בעברית: מסירות) הוא שיר שהוקלט על ידי הזמרת הקולומביאנית שאקירה, מתוך אלבומה התשיעי, Sale el Sol. השיר יצא לאור ב-19 באוקטובר 2010, ביחד עם האלבום. עם יציאתו נכנס השיר אל המקום ה-40 במצעד השירים הלטיניים הדיגיטליים של בילבורד. השיר נכתב והופק על ידי שאקירה וחורחה דרקסלר. השיר הוא שיר בסגנון של רוק אלטרנטיבי המושפע מסגנון הטכנו. אף על פי שלא יצא כסינגל, הצליח השיר להגיע אל המקום ה-40 במצעד השירים הדיגיטליים של בילבורד. אודיו השיר שהועלה ליוטיוב, זכה להצלחה רבה ומונה הצפיות שלו עומד על כ-2.3 מיליון צפיות. מבקר המוזיקה סטיבן תומאס ארלואין מאתר המוזיקה האינטרנטי AllMusic, סקר את השיר בחיוב ואף אמר עליו כי: "בשיר "Devoción", שאקירה מכה את כל השומעים, וההשראה היא מארנה רוקרס". בנוסף לכך, צבר השיר כ-5 מיליון השמעות ברשת הזרמת המדיה ספוטיפיי. מילות השיר כשמו, מדברות על מסירות, בדידות ומשבר בזוגיות. בתחילת השיר, מציגה שאקירה את הפגיעה שחוותה מבן זוגה תוך שהיא אומרת, "השארת עליי רושם שאני עוד דבר כבד במזוודה שלך". בהמשך, היא מדברת על כך שהיא עדיין מאמינה באהבה שלהם, ושהיא הפכה לחסינה כנגד כאב, בעקבות כל המשברים שחוותה. בפזמון השיר חוזרת ואומרת שאקירה לבן זוגה כי היא מאמינה רק למה שהיא רואה, והיא רואה שהוא שכח ממנה. הפזמון ממשיך כאשר היא אומרת לו כי: "אני מרגישה שאני מאבדת אותך, אין שום סימן ממך. שלום, שלום, יש שם מישהו? כל כך הרבה אדישות וכאב מעיקים עליי. שלום, שלום, אני עדיין כאן!". בסוף השיר אומרת שאקירה כי: "אין יציאת חירום ממערכת היחסים הזו. המרחק בינינו שורף אותי מבפנים". עם השיר הופיעה שאקירה בטקס פרסי גראמי הלטיני שהתקיים ב-10 בנובמבר 2013. לאחר מכן, הופיעה עם השיר בטקס פרסי "Los Premios 40 Principales" שהתקיים ב-9 בדצמבר 2011, בפלאסיו דה דפורטס דה לה קומונידד דה מדריד. באותו הטקס, שרה גם את "Antes de las Seis" ו-"Loca". בנוסף לכך, ביצעה שאקירה את השיר במופע שהתקיים בפאלה ניקאיה שבצרפת. מידע על השיר "Devoción" באתר AllMusic סרטון השיר "Devoción" באתר יוטיוב Sale el Sol by Shakira on Apple Music (באנגלית אמריקאית), 2010-10-19, נבדק ב-2018-02-21 Shakira, Billboard Devoción - Shakira | Song Info | AllMusic, AllMusic "Shakira, "Sale el Sol"". Billboard. נבדק ב-2018-02-21. Shakira, Billboard nc251 (2010-10-12), Shakira - Devoción - Sale El Sol, נבדק ב-2018-05-26 Sale el Sol - Shakira | AllMusic, ‏2010-10-23 Devoción, נבדק ב-2020-04-02 [Puente], Genius (באנגלית) Shakira - Devoción lyrics + English translation, lyricstranslate.com (באנגלית) ShakiraGreece (2011-11-10), Shakira - Devoción (Latin Grammys 2011) HD [1920x1088], נבדק ב-2018-02-21 BYMANU92, Shakira Premio especial & Antes de las 6 Premios40 Principales 2011, נבדק ב-2018-12-14 LOS40, Recuerda la gala de los Premios 40 Principales 2011, LOS40, ‏2014-10-09 (בספרדית) Shakira Setlist at Le Palais Nikaia, Nice, setlist.fm (באנגלית)
מילים לאהבה

מילים לאהבה (באנגלית: Words for Love) היה השיר שייצג את ישראל באירוויזיון 2003, אשר בוצע בעברית ובאנגלית (והכיל מילים בודדות ביוונית, צרפתית וספרדית) על ידי הזמר ליאור נרקיס. השיר הוא בסגנון קצבי, ובו נרקיס מסביר לאהבתו שהוא לא מצליח למצוא את הדרך הנכונה לספר לה על רגשותיו. לפיכך, הוא מתחייב "ללמוד שפות, מילים יפות" כדי למצוא את המילים בכל שפה. הוא מתחיל להסביר את רגשותיו בחמש שפות שונות, ובסופו של דבר חוזר לשפה העברית, המרמז על כך שהניסיון המפורט באמת למצוא את המילים היה חסר טעם מלכתחילה. שניים מהבתים היו בעברית, והמשפט "אני אוהב אותך" נאמר בשש שפות שונות, ביניהן אנגלית, צרפתית, איטלקית, יוונית ועברית. השיר הזה נבחר לייצג את ישראל באירוויזיון במסגרת מופע מיוחד, שבו הוצגו ארבעה שירים של נרקיס לבחירת הצופים. באירויזיון שובץ השיר במקום השלושה עשר לפי סדר הביצועים (לאחר השיר הספרדי "Dime" של בת', ולפני השיר ההולנדי "One More Night" בביצוע אסת'ר הארט). הופעתו של נרקיס על הבמה לווה על ידי חמש נשים בשמלות שחורות. בתחילה הן לבשו חולצות ועניבות, אך אלו הושלכו באמצע השיר. עד לסיומה של ההצבעה, השיר השיג 17 נקודות, והגיע למקום ה-19 מתוך 26, דבר שאִפשר לישראל להשתתף בחצי הגמר של התחרות בשנה שאחרי. "מילים לאהבה" הוא השיר הזוכה בקדם, באתר ynet, 23 בינואר 2003 Eurovision 2003 Israel: Lior Narkis - "Words For Love", Eurovisionworld (באנגלית בריטית)
רק בשבילו

רק בשבילו הוא שיר שהוקלט על ידי הזמרת הישראלית מורן מזור. השיר נכתב והולחן על ידי חן הררי וגל סריג. השיר נבחר לייצג את ישראל בתחרות הזמר של האירוויזיון 2013, שהתקיימה במאלמה, שוודיה.  לאחר זכייתה בקדם-אירוויזיון, השתתפה מזור עם השיר בחצי הגמר השני של האירוויזיון שנערך ב-16 במאי 2013, שבו עשרת הראשונים מעפילים לגמר התחרות, שהתקיים יומיים לאחר מכן. השיר סיים במקום ה-14 מתוך 17 עם 40 נקודות, כך שלא הצליח להעפיל לגמר. סרטון השיר "רק בשבילו" באתר יוטיוב מילות השיר "רק בשבילו" באתר שירונט "Moran Mazor - Rak Bishvilo (Israel 2013) | Participant Profile | Eurovision Song Contest - Malmö 2013". Eurovision.tv. נבדק ב-23 באפריל 2013. {{cite web}}: (עזרה) Storvik-Green, Simon (7 במרץ 2013). "Moran Mazor to carry the baton for Israel in Malmö". Eurovision.tv. {{cite web}}: (עזרה)
החלטה 608 של מועצת הביטחון של האו"ם

החלטה 608 של מועצת הביטחון של האו"ם הייתה החלטה של מועצת הביטחון של האו"ם שהתקבלה ב-14 בינואר 1988 על ידי מועצת הביטחון של האומות המאוחדות. ההחלטה התקבלה לאחר שישראל הפרה את החלטה 607 של מועצת הביטחון של האו"ם והביעה צער על כך שישראל בחרה לגרש את הפלסטינים החשודים בטרור בניגוד להחלטות קודמות בנושא. ההחלטה קראה לישראל להפסיק את הגירושים ולהבטיח את החזרתם הבטוחה של הפלסטינים המגורשים. 1. קוראת לישראל לבטל את צו הגירוש לאזרחים הפלסטינים החשודים בטרור ולהבטיח את החזרתם הבטוחה של הפלסטינים שגורשו. 2. מבקשת מישראל להפסיק מיד לגרש כל אזרח פלסטיני מהשטחים שנכבשו על ידה במלחמת ששת הימים. 3. מחליטה לשמור על המצב בשטחים שנכבשו על ידי ישראל במלחמת ששת הימים, כולל ירושלים, בבדיקה. 14 מדינות תמכו בהחלטה, 0 התנגדו וארצות הברית נמנעה. הסכסוך הישראלי-ערבי האינתיפאדה הראשונה החלטה 607 של מועצת הביטחון של האו"ם הסכסוך הישראלי-פלסטיני נוסח ההחלטה
לורה מיור

לורה מיור (באנגלית: Laura Muir; נולדה ב-9 במאי 1993) היא אתלטית סקוטית, סגנית האלופה האולימפית (טוקיו 2020), סגנית אלופת העולם באולם (ברמינגהאם 2018), פעמיים אלופת אירופה (ברלין 2018, מינכן 2022) שלוש פעמים אלופת אירופה באולם (בלגרד 2017, גלאזגו 2019, איסטנבול 2023) בריצת 1500 מטר. נוסף לכך, היא פעמיים ברציפות אלופת אירופה באולם (בלגרד 2017, גלאזגו 2019) בריצת 3000 מטר. מיור נולדה באינוורנס שבסקוטלנד. היא החלה להתאמן בריצה בגיל 11. ב-2010 סיימה במקום הרביעי בריצת 800 מטר באליפות סקוטלנד עד גיל 20. ב-2012 זכתה באליפות סקוטלנד לבוגרים בריצת 800 מטר. באליפות העולם לנוער ב-2012 במקום ה-16 בריצת 3000 מטר. באליפות אנגליה שהיותה גם את המבחנים לקראת אולימפיאדת לונדון סיימה במקום ה-12 בריצת 1500 מטר. ב-2013 זכתה במדליית ארד בריצת 1500 מטר באליפות אירופה U23, באותה שנה נכללה בנבחרת בריטניה לאליפות העולם באתלטיקה וסיימה במקום ה-9 בריצת 800 מטר. באליפות אירופה באתלטיקה באולם 2015 סיימה במקום הרביעי בריצת 3000 מטר. באולימפיאדת ריו דה ז'ניירו (2016) סיימה במקום השביעי בריצת 1500 מטר בתוצאה של 4:12.88 דקות. ב-2016 זכתה באליפות ליגת היהלום בריצת 1500 מטר, עם ניצחונות בתחרות בלונדון ובפריז. בשתי התחרויות שיפרה את שיא בריטניה. באליפות אירופה באתלטיקה באולם 2017 שהתקיימה בבלגרד זכתה במדליות זהב הן בריצת 1500 מטר (4:02.39 דקות) והן בריצת 3000 מטר (8:35.67 דקות). באליפות העולם באתלטיקה 2017 סיימה רביעית בריצת 1500 מטר בזמן של 4:02.97 דקות ושישית בריצת 5000 מטר בזמן של 14:52.07 דקות. באליפות העולם באתלטיקה באולם 2018 זכתה במדליית ארד בריצת 3000 מטר בתוצאה של 8:45.78 דקות ובמדליית כסף בריצת 1500 מטר בתוצאה של 4.06.23 דקות. באליפות אירופה באתלטיקה 2018 זכתה במדליית זהב בריצת 1500 מטר בתוצאה של 4:02.32 דקות. באותה שנה זכתה בפעם השנייה באליפות ליגת היהלום. באליפות אירופה באתלטיקה באולם 2019 זכתה בפעם השנייה ברציפות במדליית זהב בריצת 3000 מטר, בשיא אליפות של 8:30.61 דקות ובפעם השנייה ברציפות בריצת 1500 מטר בתוצאה של 4:05.92 דקות. באליפות העולם באתלטיקה 2019 סיימה במקום החמישי בריצת 1500 מטר בתוצאה של 3:55.76 דקות. באולימפיאדת טוקיו (2020) זכתה במדליית כסף בריצת 1500 מטר, בשיא בריטי חדש של 3:54.50 דקות. באליפות העולם באתלטיקה 2022 זכתה במדליית ארד בריצת 1500 מטר בתוצאה של 3:55.28 דקות לאחר פיית' קיפייגון (3:52.96 דקות) וגודאף צגאי (3:54.52 דקות). במשחקי חבר העמים הבריטי שהתקיימו בברמינגהאם זכתה במדליית זהב בריצת 1500 מטר ובמדליית ארד בריצת 800 מטר. באליפות אירופה באתלטיקה 2022 זכתה במדליית זהב בתוצאה של 4:01.08 דקות. באולימפיאדת פריז (2024) סיימה חמישית בריצת 1500 מטר בשיא בריטניה של 3:53.37 דקות. מיור סיימה ב-2018 לימודי רפואה וטרינרית באוניברסיטת גלאזגו. ריצת 800 מטר: 1:56.73 דקות (2021) ריצת 1500 מטר: 3:53.37, דקות (2024), שיא בריטניה ריצת מייל: 4:18.03 דקות (2017) ריצת 5000 מטר: 14:52.07 דקות (2017) ריצת 800 מטר: 1:58.44 דקות (2020) ריצת 1500 מטר: 3:59.58 דקות (2021), שיא בריטניה ריצת 3000 מטר: 8:26.41 דקות (2017), שיא אירופה ריצת 5000 מטר: 14:49.12 דקות (2017), שיא בריטניה מדיה וקבצים בנושא לורה מיור בוויקישיתוף לורה מיור, ברשת החברתית אינסטגרם לורה מיור, באתר olympedia.org לורה מיור, באתר התאחדות האתלטיקה הבין-לאומית לורה מיור, באתר ליגת היהלום לורה מיור, באתר Track and Field (נשים) לורה מיור באתר התאחדות האתלטיקה הבריטית לורה מיור באתר thepowerof10 Ben Bloom, ‏Meet Laura Muir - the next superstar of British athletics, The Telegraph, 17 February 2017
רכס פישינג

רכס פישינג (באנגלית: Fishing Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה. הרכס ממוקם ממזרח לנהר פינליי.  שטח הרכס 362 קמ"ר, גובה הרכס 1,937 מטרים מעל פני הים. בשנת 1917 נקרא הרכס "הרי פישינג" (Fishing Mountains). ב-17 בינואר 1952 שונה שם הרכס לשמו הנוכחי. רכס פישינג באתר ממשלת קולומביה הבריטית צילום לוויין ומידע גאוגרפי מפה טופוגרפית של רכס פישינג מזג אוויר עדכני עבור רכס פישינג תחזית מזג אוויר עדכנית עבור רכס פישינג מידע גאוגרפי באתר אנציקלופדיית ההרים הקנדית מידע גאוגרפי ההיסטוריה של שם הרכס
רכס ג'רמנסן

רכס ג'רמנסן (באנגלית: Germansen Range) הוא רכס הרים המהווה תת-רכס של רכסי סוואנל, בהרי אומינקה שבצפון פרובינציית קולומביה הבריטית שבקנדה. ברכס גובלים אגם ג'רמנסן, ונהר ג'רמנסן הדרומי. גובה הרכס 1,644 מטרים מעל פני הים. שם הרכס אומץ רשמית ב-2 ביוני 1956, והוא נקרא על שם האגם והנהר הסמוכים, אשר נקראים על שם ג'יימס ג'רמנסן (James Germansen), מהעיר סיינט פול שבמדינת מינסוטה שבארצות הברית, אשר גילה באזור הנהר זהב בשנת 1870 והחל את הבהלה לזהב של אומינקה. M. D. Wood and E. L. Terry, Seasonal Movements and Habitat Selection by Woodland Caribou in the Omineca Mountains, North-central British Columbia Phase 1: The Chase And Wolverine Herds (1991-1994), July 1999, p.24 רכס ג'רמנסון באתר ממשלת קולומביה הבריטית תצלום לוויין ומידע גאוגרפי מפה טופוגרפית של רכס ג'רמנסון מזג אוויר עדכני עבור רכס ג'רמנסן תחזית מזג אוויר עדכנית עבור רכס ג'רמנסון סטטיסטיקות מזג אוויר עבור רכס ג'רמנסן מידע גאוגרפי ההיסטוריה של שם הרכס ההיסטוריה של שמו של נהר ג'רמנסן
אילניות

אילניות (שם מדעי: Hylinae) היא תת-משפחה של דו-חיים ממשפחת האילניתיים. זוהי הגדולה בתת-משפחות האילניות ובה מעל 40 סוגים. האילניות הם צפרדעים קטנות בעלות צבעים ירוקים ובמקרים רבים מסתוות כדי לחמוק מטורפים. חיות בין העצים ובבריכות ומטילות ביצים במים או מעל המים. רוב הצפרדעים חיות באזורים טרופיים או סובטרופיים אך גם באזורים ממוזגים יותר בשני האמריקות, אירופה, אסיה ואפריקה. בישראל חיה הצפרדע אילנית מצויה. מדיה וקבצים בנושא אילניות בוויקישיתוף אילניות, באתר ITIS (באנגלית) אילניות, באתר NCBI (באנגלית) אילניות, באתר האנציקלופדיה של החיים (באנגלית)
ג'רמנסן (נהר)

נהר ג'רמנסן (באנגלית: Germansen River), אשר נקרא בעבר נחל ג'רמנסן (באנגלית: Germansen Creek), הוא יובל מרכזי של נהר אומינקה בצפון פרובינציית קולומביה הבריטית שבקנדה. אזור הנהר, והעיירה שלגדותיו ג'רמנסון לנדינג, היו מרכז הבהלה לזהב של אומינקה, עם גילוי זהב באזור בשנת 1870. הנהר נשפך אל אגם ג'רמנסן, ודרומית לנהר מצויים רכס ג'רמנסן והר ג'רמנסן.  גובה הנהר 761 מטרים מעל פנים הים. במפת מכרות משנת 1874 נקרא הנהר בשם "נחל ג'רמנסן". שמו הנוכחי אומץ רשמית ב-2 ביוני 1950. הנהר נקרא על שם ג'יימס ג'רמנסן (James Germansen), מהעיר סיינט פול שבמדינת מינסוטה שבארצות הברית, אשר גילה באזור הנהר זהב בשנת 1870 והחל את הבהלה לזהב של אומינקה. ג'יימס ג'רמנסון גילה לראשונה זהב באזור הנהר בשנת 1870. שנה לאחר מכן דווח שנכרו לאורך הנהר 4,400 אונקיות של זהב. הבהלה לזהב הסתיימה בשנת 1876 ועיירות הכורים לאורך הנהר ניטשו. נהר ג'רמנסן באתר ממשלת קולומביה הבריטית תצלום לוויין ומידע גאוגרפי תחזית מזג אוויר עדכנית עבור נהר ג'רמנסן סטטיסטיקות מזג אוויר עבור נהר ג'רמנסן ההיסטוריה של שמו של נהר ג'רמנסן מידע גאוגרפי
ג'רמנסן

האם התכוונתם ל... רכס ג'רמנסן – רכס הרים בהרי אומינקה שבצפון פרובינציית קולומביה הבריטית, קנדה ג'רמנסן (נהר) – נהר הגובל ברכס ג'רמנסן הר ג'רמנסן – הר ברכס ג'רמנסן אגם ג'רמנסן – אגם אליו נשפך נהר ג'רמנסן ג'רמנסן לנדינג – עיירה על גדת נהר ג'רמנסן, שהייתה המרכז של הבהלה לזהב של אומינקה
אלכסנדר קרושלניסקי

אלכסנדר אלכסנדרוביץ' קרושלניסקי (ברוסית: Александр Александрович Крушельницкий ; נולד ב-20 במאי 1992, סנקט פטרבורג, רוסיה) הוא שחקן קרלינג רוסי. בוגר האוניברסיטה הלאומית הממלכתית לתרבות הגופנית, בריאות וספורט על שם לסגאפט. ביוני 2017 הוא התחתן עם זוגתו ושותפתו למשחק, אנסטסיה בריזגאלובה, שיחד איתה זכה בשנת 2016 באליפות העולם בקרלינג לזוגות מעורבים. השניים זכו גם במדליית ארד המשחקים האולימפיים בשנת 2018 בתחרות הזוגות מעורבים, אך זו נלקחה מהם בשל פרשיית אימרוץ. ב-18 בפברואר 2018 קרושלניסקי נכשל בבדיקת סימום שנערכה לו ומצאה בדמו מלדוניום. לאחר בדיקה של מבחנה נוספת בית הדין לבוררות בספורט הודיע על תחילת הליכים פורמליים נגד הספורטאי, בין השאר הוחלט על העברת המדליה לידי הנבחרת הנורווגית וקורשלניצקי עזב את הכפר האולימפי. מדיה וקבצים בנושא אלכסנדר קרושלניסקי בוויקישיתוף אלכסנדר קרושלניסקי, ברשת החברתית VK אלכסנדר קרושלניסקי, באתר olympedia.org אלכסנדר קרושלניסקי באתר infosport.ru (ברוסית) אלכסנדר קרושלניסקי(הקישור אינו פעיל) באתר curlington.ru (ברוסית) אלכסנדר קרושלניסקי באתר אולימפיאדת פיונגצ'אנג 2018 (ברוסית) Чемпионы мира Крушельницкий и Брызгалова стали мужем и женой. סערה חדשה: ספורטאי רוסי נתפס בבדיקת סמים, באתר ONE‏, 18 בפברואר 2018 דיווח: מדליסט רוסי באולימפיאדת החורף חשוד בשימוש בסם אסור, באתר מעריב אונליין, 18 בפברואר 2018 אורן אהרוני, הבדיקה השנייה של הספורטאי הרוסי - חיובית, באתר ynet, 20 בפברואר 2018 Oliver Brown, ‏Russian curling bronze medallist suspected of failed drugs test at Winter Olympics, The Telegraph, 18 February 2018 "Russian mixed doubles curling Olympic bronze medallist fails drugs test". http://www.tas-cas.org/fileadmin/user_upload/Media_Release_ADD_p2018__English__2.pdf
גווילי

האם התכוונתם ל... דוד הגואל (גווילי) - תת-אלוף במילואים בצה"ל; בעבר מנכ"ל משרד האנרגיה והתשתית ויושב ראש חברת החשמל לישראל רבקה גוילי-ברוידא – מלחינה ומוזיקאית ישראלית; ידועה במיוחד בלחנה לשיר "פזמון ליקינתון" רות גוילי – מאיירת ישראלית רפאל גווילי – איש ציבור ישראלי; בעבר יו"ר "ועד קהילות לוב" וראש המועצה הדתית ברמת גן גוויל גווילי אש גווילין
אנסטסיה בריזגאלובה

אנסטסיה קונסטנטינובנה בריזגאלובה (ברוסית: Анастаси́я Константи́новна Брызга́лова; נולדה ב-13 בדצמבר 1992, סנקט פטרבורג, רוסיה) היא שחקנית קרלינג רוסייה, אלופת העולם בקרלינג לזוגות מעורבים לשנת 2016. כלת פרס אמנית הספורט. בוגרת בית הספר האולימפי מספר 2 בסנקט פטרבורג. בנוסף, סיימה ב-2016 את לימודיה באוניברסיטה הלאומית הממלכתית לתרבות גוף, בריאות וספורט על שם לסגאפט. ביוני 2017, נישאה לשותפה ובן זוגה אלכסנדר קרושלניסקי. בפברואר 2018 השניים זכו במדליית ארד בתחרות הזוכות המעורבים בקרלינג, אך זו נשללה מהם לאחר שבבדיקות סמים של בעלה נמצאו שאריות תרופת המלדוניום, האסורה לשימוש בספורט. מדיה וקבצים בנושא אנסטסיה בריזגאלובה בוויקישיתוף אנסטסיה בריזגאלובה, ברשת החברתית פייסבוק אנסטסיה בריזגאלובה, ברשת החברתית אינסטגרם אנסטסיה בריזגאלובה, ברשת החברתית VK אנסטסיה בריזגאלובה, באתר olympedia.org אנסטסיה בריזגאלובה באתר infosport.ru (ברוסית) אנסטסיה בריזגאלובה באתר curlington.ru (ברוסית) אנסטסיה בריזגאלובה באתר אולימפיאדת החורף 2018 (באנגלית) מה זה קרלינג? תכירו את אנסטסיה בריזגלובה, באתר ‏מאקו‏, 15 בפברואר 2018 Приказ Министерства спорта РФ от 12 сентября 2016 года № 135-нг Брызгалова Анастасия Константиновна — заслуженный мастер спорта РФ! 19.09.2016 | Санкт-Петербургское училище олимпийского резерва № 2 — Новости Санкт-Петербургское училище олимпийского резерва № 2 — Керлинг 49.04.01 Физическая культура. Заочная форма обучения | НАЦИОНАЛЬНЫЙ ГОСУДАРСТВЕННЫЙ УНИВЕРСИТЕТ ФИЗИЧЕСКОЙ "Чемпионы мира Крушельницкий и Брызгалова стали мужем и женой". Чемпионат.com. Who is Anastasia Bryzgalova? Is the stunning Russian curling star accused of doping and why was she stripped of bronze medal?
מכינת ירוחם

מכינת ירוחם היא מכינה קדם-צבאית אשר שוכנת בירוחם. המכינה הוקמה בשנת 2012 על ידי הסוכנות היהודית כחלק ממכינות 'אופק', עמותת 'דרך ארץ' ועמותת 'צעירים בירוחם'. בתחילת דרכה פעלה כמכינה המיועדת לבנים בלבד וצפויה להמשיך במתכונת זאת עד שנת 2020, אז תיפתח גם לבנות. המכינה פועלת במתכונת חצי שנתית. המכינה מהווה חלק עיקרי בקמפוס כולנא. המכינה מבקשת לחבר צעירים ישראלים לזהותם האישית היהודית והציונית, לצד פיתוח אחריות ומחויבות חברתית, וזאת על ידי מפגש משמעותי בין החלקים השונים בחברה הישראלית. תוכן המכינה מתחלק למספר רב של אשכולות, האשכול המרכזי אלו שיעורי הליבה שאותם מעבירים מרצים קבועים בנושאים- אתיקה, מגדר, יהדות, דינמיקה קבוצתית וחברה ישראלית . בנוסף למרצים הקבועים מגיעים מרצים חיצוניים בהתאם לנושא השבוע החניכים מתנדבים בקהילה בכמה דרכים: כ-20% מזמנם משוקע ביום מרוכז שבו החניכים מחולקים ל-17 מוקדי עשייה שרובם המוחלט נמצא בירוחם ובשטחים הסמוכים לה. בנוסף, משתפים החניכים פעולה במספר אירועים במהלך חצי השנה. אירועים אלו מאופיינים בקהל היעד אליהם הם פונים: תושבי ירוחם וחניכי המכינה יחדיו. בנוסף לאלה מתאימה המכינה לכל חניך מעין "משפחה מאמצת" אותה החניך מבקר מדי פעם, לרוב בארוחת שבת במסגרת שבת שבה הוא שוהה במכינה. בפן הפיזי: המכינה פועלת במספר ערוצים כדי להכשיר את החניכים ככל שניתן לשירות הצבאי בפן הפיזי: תזונה: החניכים נחשפים להרגלי אכילה נכונים, בליווי מדריך מצוות המכינה. מד"סים ופעילויות פיזיות: המדס"ים במכינה הם חובה, החניכים מחולקים לשתי קבוצות שונות ברמתן, בהתאם למבחני כשירות שנערכו מבעוד מועד. כמו כן, במהלך התוכנית, יוזמים החניכים מסעות ליליים הכוללים נשיאת אלונקות. כן נערכה הדמיית יום סיירות. שבועות שטח: פעילות המכינה כוללת שבועות שטח הדורשים יכולות פיזיות גבוהות, כגון שבוע צפון הכולל הליכה מים תיכון לכנרת בארבעה ימים, שבוע נגב, ניווטים, וכן שבוע העצמה. בפן המנטלי: שיחות עם מפקדים ולוחמים. עזרה ביצירת קשר עם הצבא לשיפור נתונים, שיבוצים, וגיבושים. השתתפות בשבועות עצימים ומורכבים. המכינה פועלת כדי לשמר את הקשר עם הבוגרים בכמה אופנים: הזמנה להשתתפות בימים מרכזיים של המכינה כמלווים וכאחים בוגרים לחניכי השנה. עריכת מפגשי שיא. פנייה להדריך במכינה. עדכונים בקבוצת התקשורת על המתרחש במכינה. עזרה בעת הצורך ומענה ככל שניתן לבעיות וקשיים. אתר האינטרנט הרשמי של מכינת ירוחם מכינת ירוחם, ברשת החברתית פייסבוק המכינה באתר הסוכנות היהודית